Solidariteit Jeug bemagtig jongmense vir die beroepslewe - Solidariteit WêreldSolidariteit Wêreld
Tuis › Mediaverklarings › Solidariteit Jeug bemagtig jongmense vir die beroepslewe
Solidariteit Jeug bemagtig jongmense vir die beroepslewe
Die vakbond Solidariteit het vandag sy interaktiewe jeugwebblad wat gemik is op elke matriek, student en jong werkende wat op die vooraand van ʼn nuwe lewensfase staan, bekendgestel.
Volgens Marisa Engelbrecht, bemarkingsbestuurder by Solidariteit, is Solidariteit Jeug op die been gebring om jongmense in hierdie nuwe fase in hul lewens by te staan deur kennis en inligting gratis aan hulle te bied. “Jongmense se sukses in die werkplek is Solidariteit Jeug se eerste prioriteit,” het Engelbrecht gesê.
Dié platform is propvol hulp met onder meer advies en wenke oor studies en ʼn mens se eerste werk en dit bied inligting oor werksgeleenthede wat alle jongmense sal bemagtig om hul loopbaandrome te verwesenlik en hulself onmisbaar te maak.
Engelbrecht sê dat Solidariteit Jeug ʼn tuiste vir jongmense is waar hulle die toekoms wáár kan droom en terselfdertyd toegang het tot loopbaanondersteuning, studiebefondsing, internskappe en talle ander hulpmiddels.
“As jy op die punt staan om die volgende stap in jou lewe te neem, stel jou profiel op die platform gratis op en maak Solidariteit Jeug jou bondgenoot om so seker te maak jy sit jouself op die beste pad vir uitnemendheid,” het Engelbrecht saamgevat.
Hoe kan jongmense toegang kry tot al hierdie GRATIS voordele?
Besoek www.jeug.co.za en voltooi die kort vraelys.
Solidariteit sal dan hul unieke intekeninligting per e-pos aan hulle stuur.
Daarna kan hulle inteken, ʼn profiel opstel en gratis toegang kry tot ʼn begrotingstemplaat, ʼn CV-bouer, ons nuusbrief en talle interessante artikels, video’s, skakels en heelwat nuttige inligting.
Vir meer inligting besoek www.jeug.co.za